ماحولیات، جنگلات اور موسمیاتی تبدیلی کی وزارت
سی اے کیو ایم ، قومی راجدھانی خطے اور متصل علاقوں میں دھان کی پُرال جلانے کے واقعات کی فعال طورپر نگرانی کررہا ہے
پُرال جلانے کے مجموعی واقعات کم ہوکر 3431 ہوگئے ہیں جبکہ گزشتہ برس اسی مدت میں ان کی تعداد 1695 تھی
سی اے کیو ایم نے ،قومی راجدھانی خطے کے آلودگی کنٹرول بورڈوں کے چیف سکریٹریوں ، زراعتی سکریٹریوں ، ماحولیاتی سکریٹریوں اور ممبر سکریٹریوں کے ساتھ میٹنگیں کیں تاکہ فصل کٹائی کے موجودہ سیزن کے دوران، پرال جلانے کے واقعات کی تعداد میں کمی لائی جاسکے
سی اے کیو ایم نے ، پرال جلانے کی روک تھام اور اس کے کنٹرول کے لئے ریاست مخصوص ایکشن پلان کے موثر نفاذ سے متعلق صورتحال کا جائزہ لیا
ڈی سیز /ڈی ایمز کے ساتھ جائزے میں فصل کی پرال کے انتظامیہ ، مشینری کا استعمال کرنے ، آئی ای سی سرگرمیوں اور تادیبی اقدامات پر توجہ مرکوز کی گئی
سی اے کیو ایم نے ڈی سیز /ڈی ایمز کو مشورہ دیا ہے کہ وہ تمام رپورٹ شدہ جلانے کے واقعات کی، 24 گھنٹے کے اندر اندر تصدیق کویقینی بنائے اور خَلاف ورز ی کرنے والوں کے خَلاف سخت اقدام کریں
ہوا کے معیارکے انتظامیہ کا کمیشن ، قومی راجدھانی خطے اور متصل علاقوں  میں ،پنجاب کے چیف سکریٹریوں ، قومی راجدھانی خطے کی ریاستی سرکاروں ، زراعتی / ماحولیاتی سکریٹریوں اور آلودگی کنٹرول کرنے کے بورڈ  کے ساتھ مستقل بنیاد پر جائزہ لے رہا ہے تاکہ قومی راجدھانی خطے  اور پنجاب میں کسانوں کے آگ لگانے کے واقعات سے پیدا ہونے والے مسائل کو روکا جاسکے ۔ پنجاب کے 23 ضلع کلکٹروں / ضلع مجسٹریٹوں  ، ہریانہ کے 22 ڈی ایمز / ڈی سیز اور اترپردیش  کے قومی راجدھانی خطے کے اضلاع کے 8 ڈی ایمز / ڈی سیز کے ساتھ ، 2022 میں دھان کی پرال کو جلانے کی روک تھام اور کنٹرول کے لئے ایکشن پلان کی تیاری اور نفاذ سے متعلق جائزہ میٹنگیں بھی حال ہی میں منعقدکی گئیں۔
جائزہ میٹنگوں کے دوران ، ڈی سیز /ڈی ایمز نے اپنی تیاریوں کے بارے میں تفصیلات فراہم کیں اور مطلع کیا کہ انہوں نے اپنی سطح پر نیتی کے منعقدکرنے کے ساتھ ساتھ، نوڈل افسران کے ساتھ میٹنگیں کی ہیں اور یہ کہ وہ اس بات کو یقینی بنائیں گے کہ ان کے متعلقہ اضلاع میں پرال کوجلانے کے معاملات میں نمایاں کمی ہوگی۔
مزید برآں ڈی سیز نے، دستیاب مشینری کے استعمال ، خاص طورپر تمام ہاٹ اسپاٹس گاؤوں میں آئی ای سی کی سرگرمیوں ، اپنے اضلاع میں ایکس -سیتو پروجیکٹوں کو امداد فراہم کرنے ، کسان برادریوں کے ساتھ با ت چیت کرنے سے متعلق کئے گئے اقدامات کے بارے میں تفصیل سے آگاہ کیا اور مزید مطلع کیا کہ وہ جلانے کے واقعات پر سخت نظر رکھے ہوئے ہیں۔ ہریانہ ، پنجاب اوراترپردیش نے یقین دہانی کرائی کہ ایکشن پلان کے موثر نفاذ ، سی آر ایم مشینری کے استعمال ، موثر عوامی مہم اور سخت تادیبی کارروائی کے ساتھ ، وہ فصل کوجلانے کے واقعات میں اس سال نمایاں کمی کو یقینی بنائیں گے۔
یہ بات واضح کی گئی کہ پنجاب ، ہریانہ اوراترپردیش  میں تقریباََ 31700 کسٹم ہائرنگ مراکز اور کوآپریٹوز قائم کئے گئے ہیں نیز پنجاب ، ہریانہ اور اترپردیش کے قومی راجدھانی خطوں میں استعمال کرنے کے لئے دو لاکھ سےزیادہ سی آر ایم مشینری دستیاب ہے۔ تعلیمی مہموں ، آگاہی کے کیمپوں اور طباعت ، الیکٹرانک اور سوشل میڈیا کے ذریعہ تشہیر جیسی آئی بی سی سرگرمیوں کو تیز کرنے کی ضرورت پر زوردیا گیا۔ریاستی سرکاروں کو صلاح دی گئی کہ ریاستی سطح /ضلعی سطح /سب ڈویژنل سطح /کلسٹر اور گاؤں کی سطح پر ایکشن پلان میں بیان کردہ نگرانی /تادیبی کارروائی کے طریق کار کا موثر طورپر استعمال کیا جانا چاہئے۔
کمیشن ، ریاست پنجاب ، ہریانہ اور اترپردیش کے قومی راجدھانی خطے کے 8 اضلاع میں ، ایک مہینے کے لئے یعنی 15 ستمبر 2022 کے بعد سے ، دھان کی پرال جلانے کے واقعات کی فعال طور پر نگرانی کررہا ہے۔ رواں برس میں ابھی تک ان واقعات میں، گزشتہ برس میں اسی مدت کے دوران 3431 سے کم ہوکر 1695 جلانے کے واقعات سامنےآئے ہیں۔
پنجاب میں کسانوں پر جلانے کے مجموعی واقعات کی جو رپورٹ کی گئی ہے ان کی تعداد 1444 ہے جبکہ یہ 2021 میں 2375 کی تعداد میں تھی۔ ہریانہ میں گزشتہ برس میں 1026 کے مقابلے میں ا س برس 244 ، اور اترپردیش  میں 2021 کی اسی مدت کے دوران آگ لگانے کے 30 واقعات کے مقابلے میں 5 واقعات سامنے آئے ہیں۔ دلی کے قومی راجدھانی خطے میں اس سال جلانے کے 2 واقعات سامنے آئے ۔راجستھان کے قومی راجدھانی خطے کے 2 اضلاع سےجلانے کے کسی واقعے کی کوئی رپورٹ نہیں آئی ہے۔ کٹائی کے رواں سیزن کے دوران، دھان کی پرال جلانے کا پہلا واقعہ پنجاب میں 15ستمبر کو ، ہریانہ میں 18 ستمبر کو ، اترپردیش کے قومی راجدھانی خطے کے اضلاع میں 30 ستمبر کودلی میں 5 اکتوبر کو رپورٹ کیا گیا۔